రశ్మీ ఠాక్రే

రశ్మీ ఠాక్రే మహారాష్ట్ర ముఖ్యమంత్రి ఉద్ధవ్‌ ఠాక్రే సతీమణి. ఆమె శివసేన పార్టీ అధికార పత్రిక సామ్నా‌కు, మార్మిక్ కు సంపాదకురాలుగా పనిచేస్తుంది. ఆమె సమ్వేద్ రియల్ ఎస్టేట్ ప్రైవేట్ లిమిటెడ్, సహాయోగ్ డీలర్స్ ప్రైవేట్ లిమిటెడ్ సంస్థలకు డైరెక్టర్ గా వ్యవహరిస్తోంది.
 
కుటుంబ నేపథ్యం
రశ్మి ముంబాయిలోని దంబ్విల్‌ ప్రాంతంలో, ఒక మధ్యతరగతి కుటుంబంలో జన్మించారు. ఆమె తండ్రి మాధప్‌ పటాంకర్‌ (వ్యాపారి), తల్లి మీనాతాయ్‌ (గృహిణి) . రశ్మి ముంబాయి జెజె స్కూల్‌ ఆఫ్‌ ఆర్ట్స్‌లో చదివి పట్టభద్రురాలైంది. 1987లో ఎల్‌ఐసి ‘180 రోజుల పథకం’ పేరిట కాంట్రాక్ట్‌ ఉద్యోగుల కోసం ఒక పథకాన్ని ప్రవేశపెట్టింది. రశ్మి అందులో చేరింది. అక్కడే బాల్ థాకరే తమ్ముడి కొడుకు, ప్రస్తుత మహారాష్ట్ర నిర్మాణ సేన అధినేత రాజ్ థాకరే సోదరి జయవంతితో ఆమెకు స్నేహం ఏర్పడింది. రశ్మికి ఉద్ధవ్‌ను జయవంతి పరిచయం చేసింది. ఆయనకూ, రశ్మికీ మధ్య పరిచయం కాస్త ప్రేమగా మారి 1989లో వారు వివాహం చేసుకున్నారు.

మూలాలు

వర్గం:మహారాష్ట్ర మహిళలు
వర్గం:సంపాదకులు